rejauldu/bengali-wikipedia huggingface dataset:
আলেকসান্দ্রা ইগোরেভনা বোইকোভা (, ; জন্ম: ২০ জানুয়ারি ২০০২; আলেকসান্দ্রা বোইকোভা নামে সুপরিচিত) হলেন একজন রুশ ফিগার স্কেটার। তিনি আন্তর্জাতিক প্রতিযোগিতার মঞ্চে দিমিত্রি কোজলোভস্কির সাথে জুটি হিসেবে ফিগার স্কেটিংয়ের পেয়ার স্কেটিং বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৬ সালে ফিগার স্কেটিংয়ে অভিষেক করা বোইকোভা রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন আলেকসান্দ্রা ইগোরেভনা বোইকোভা ২০০২ সালের ২০শে জানুয়ারি তারিখে রাশিয়ার সেন্ট পিটার্সবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বোইকোভা রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি দিমিত্রি কোজলোভস্কির সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। বোইকোভা সর্বমোট ২২০.৫০ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে শর্ট প্রোগ্রামে তারা ৭৮.৫৯ পয়েন্ট নিয়ে চতুর্থ এবং ফ্রি স্কেটিংয়ে ১৪১.৯১ পয়েন্ট পেয়ে চতুর্থ অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী পেয়ার স্কেটার বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
চকোয়া চাউল বা চকোয়া ধান আসাম-এর বিভিন্ন স্থানে উৎপাদিত একধরনের ব্যাপক জাতের শালিধান। এই চালটিতে এমিলুজ উপাদান (শর্করা অণু) তুলনামূলকভাবে কম পরিমাণে পাওয়া যায়। অন্য চালসমূহে এমিলুজ উপাদান ২০-২৭% হওয়ার পরিবর্তে চকোয়া চাউলে এই পরিমাণ ১২-১৭% হয়। চকোয়া চাউল কিছু পরিমাণে আঠাজাতীয় হয়। উইলিয়াম উইলসন হান্টার ১৮৭৯ সালে প্রকাশ পাওয়া তাঁর গ্রন্থ এ স্ট্যাটিষ্টিকাল একাউন্ট অফ আসাময়ে আসামে পাওয়া ৮৭ ধরনের চালের কথা উল্লেখ করেছেন এবং এর মধ্যে চকোয়া চাউল অন্যতম। চকোয়া চাউল এতটাই নরম যে আসামের লোকেরা একে রান্না না করে কেবল জলে ভিজিয়ে রেখেই কোমক চাউল হিসাবে ব্যবহার করেন। বুরঞ্জীবিদ সূর্যকুমার ভূঞা হিষ্ট্রি অফ আসাম শীর্ষক গ্রন্থে আহোম সৈন্যবাহিনী চকোয়া চাউল থেকে প্রস্তুত করা কোমক চাউল খাদ্য হিসাবে গ্রহণ করার কথা উল্লেখ করেছেন।   বিবরণ চকোয়া চাউলের গাছ প্রায় ১৫৮ সেমিঃ উঁচু হয়। একটি গোছায় গড়ে ৯ টি করে নল থাকে এবং এখানে গড়ে ১৫৮ টা পূর্ণ বীজ থাকার বিপরীতে পাতা থাকে ১৫ টা।     প্রকার হান্টার চকোয়া চাউলের তিনধরনের প্রকারের নাম উল্লেখ করেছেন এবং এগুলি হচ্ছে গরু চকোয়া, ছোট চকোয়া এবং বর চকোয়া। তিতাবরের ধান গবেষণা কেন্দ্র প্রতিষ্ঠিত হওয়ার পরে আসামের বিভিন্ন স্থান থেকে চকোয়া চাউলের প্রায় ২৩টা চারা সংগ্রহ করে সংরক্ষণ করার ব্যবস্থা করা হয়েছে।   উৎপাদন আসামের তিনসুকিয়া, ধেমাজী, ডিব্রুগড়, লখিমপুর, শিবসাগর, যোরহাট, গোলাঘাট, নগাওঁ, মরিগাওঁ এবং শোণিতপুর জেলায় প্রধানভাবে এর চাষ করা হয় যদিও মাজুলী এবং দরং জেলায়ও চকোয়া চাউলের চাষ দেখা যায়।  চকোয়া চাউলের উৎপাদন চক্রটি ১৩৫-১৬৫ দিনের। ধান রোয়া কার্য জুন-জুলাই মাসে আরম্ভ হয় এবং নভেম্বর-ডিসেম্বর মাসে শস্য কাটার জন্য উপযোগী হয়ে উঠে। প্রতি হেক্টর মাটিতে এই ধানের গড় উৎপাদন ২.৫ টন। কিন্তু আসামের কৃষকরা ঘরে খাবার অন্য ধানসমূহের সাথেই চাষ করা উঁচু পরম্পরাগত চকোয়া চাউলের উৎপাদন প্রতি হেক্টরে ১ টনেরও বেশি নয়। রোদ বা আলোর প্রতি সংবেদনশীলতার জন্য রোদ থেকে সময়ের উপর নির্ভর করে এর বৃদ্ধি বা উৎপাদনে ব্যাঘাত ঘটতে পারে।  ভৌগোলিক স্বীকৃতি ২০১৬ সালে যোরহাটের সেউজ সতীর্থ নামের এক প্রতিষ্ঠান আসাম কৃষি বিশ্ববিদ্যালয়-এর সহযোগতিয় চকোয়া চাউলকে ভৌগোলিক স্বীকৃতি প্রদানের জন্য আবেদন জানান। ২০১৯ সালের ২৪ অক্টোবরে প্রকাশ পাওয়া ভারত সরকারের ভৌগোলিক স্বীকৃতি পঞ্জীয়ন বিভাগ থেকে প্রকাশিত পত্রিকার ১২৪ সংখ্যক সংস্করণে চকোয়া চাউলকে ভৌগোলিক স্বীকৃতি প্রদান করা হয়।   তথ্যসূত্র  বিষয়শ্রেণী:শস্য বিষয়শ্রেণী:আসামের কৃষি বিষয়শ্রেণী:ভারতের ভৌগোলিক নির্দেশক
মাইকেল আবোয়াগে (জন্ম: ৩১ ডিসেম্বর ২০০১) একজন ঘানিয়ান ক্রিকেটার ।  দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল।  তিনি ৪ সেপ্টেম্বর ২০১৭ এ ভানুয়াতুর বিপক্ষে ঘানার দ্বিতীয় ফিক্সচারে খেলেন   ২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল।   ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়। আঞ্চলিক ফাইনালে ঘানার হয়ে তিনি তিনটি ম্যাচে ৪৭ রান করেছিলেন।    তথ্যসূত্র    বহিঃসংযোগ     বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:ঘানায়ীয় ক্রিকেটার
চিল্লা সারদা বাঙার (), ভারতের ন্যাশনাল ক্যাপিটাল টেরিটোরি অফ দিল্লী রাজ্যের পূর্ব জেলার একটি শহর ।   জনসংখ্যার উপাত্ত  ভারতের ২০০১ সালের আদমশুমারি অনুসারে চিল্লা সারদা বাঙার শহরের জনসংখ্যা হল ৬৫,৯৬৯ জন। এর মধ্যে পুরুষ ৫৬%, এবং নারী ৪৪%।  এখানে সাক্ষরতার হার ৭০%, । পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে চিল্লা সারদা বাঙার এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
থাম্ব|বঙ্গবন্ধু বুলভার্ড সড়কের সাইনবোর্ড বঙ্গবন্ধু বুলভার্ড () হল তুরস্কের রাজধানী আঙ্কারায় অবস্থিত একটি পৌর সড়ক। এভিনিউটির নামকরণ করা হয়েছে বাংলাদেশের জাতির জনক বঙ্গবন্ধুর নামে।  প্রথমে এভিনিউটির নাম দেওয়া হয় “বঙ্গবন্ধু শেখ মুজিবুর রহমান বুলভারে”। ২০২০ সালের ৯ নভেম্বরে আঙ্কারার নগর পরিষদ দ্বারা নামটি সংক্ষিপ্ত করা হয়। সড়কটির দিকে বঙ্গবন্ধুর ভাস্কর্য ও তার নামে একটি উদ্যান রয়েছে।   তথ্যসূত্র    বহিঃসংযোগ   গুগল ম্যাপে বঙ্গবন্ধু বুলেভার্ড  বিষয়শ্রেণী:চাঙ্কায়া, আঙ্কারা বিষয়শ্রেণী:আঙ্কারার রাস্তা বিষয়শ্রেণী:বাংলাদেশ–তুরস্ক সম্পর্ক বিষয়শ্রেণী:শেখ মুজিবুর রহমানের স্মারক
thumb|275px|খিভায় রুশ হামলা। শিল্পী ভাসিলি ভেরেশ্চেগিন।  খোয়ারেজম প্রদেশ (, خارەزم ۋىلايەتى) উজবেকিস্তানের একটি প্রশাসনিক প্রদেশ। এই প্রদেশ দেশটির উত্তরপশ্চিমে আমু দরিয়ার নিম্ন অঞ্চলে অবস্থিত। প্রদেশটি তুর্কমেনিস্তান, কারাকালপাকস্তান ও বুখারা প্রদেশ দ্বারা পরিবেষ্টিত। প্রদেশের আয়তন  এবং জনসংখ্যা প্রায় ১৭,৭৬,৭০০। জনসংখ্যার প্রায় ৮০% শহরের বাইরে বসবাস করে।  thumb|উরগঞ্জের কেন্দ্রীয় বাজার এলাকা।  খোয়ারেজম প্রদেশ ১০টি প্রশাসনিক জেলায় বিভক্ত। প্রদেশের রাজধানী শহর উরগঞ্জ। এছাড়া অন্যান্য প্রধান শহরের মধ্যে রয়েছে খোনকা, খিভা, শোভোত ও পিতনাক।  এই প্রদেশটি শুষ্ক মহাদেশীয় জলবায়ুর অন্তর্গত। এখানকার শীতকাল অধিক ঠান্ডা এবং গরমকালে অত্যধিক গরম হয়।  বিশ্বখ্যাত স্থাপত্যের কারণে খিভা শহরটি ইউনেস্কোর বিশ্ব ঐতিহ্যের অন্যতম এবং দেশের অন্যতম আন্তর্জাতিক পর্যটন কেন্দ্র।  খোয়ারেজমের অর্থনীতি মূলত তুলার উপর নির্ভরশীল। তবে বিগত বছরগুলিতে ধানের আবাদ উল্লেখযোগ্যভাবে বৃদ্ধি পেয়েছে। এছাড়া এখানে অনেক ফলের বাগান ও আলুখেত রয়েছে। এখানকার গুরভাক তরমুজ উজবেকিস্তানে প্রসিদ্ধ।  শিল্পখাত অনেকাংশে তুলাকেন্দ্রিক। প্রধান শিল্পের মধ্যে রয়েছে তুলা প্রক্রিয়াজাতকরণ, তুলাবীজ তেল নিষ্কাশন এবং টেক্সটাইল।  খোয়ারেজমে অনেক বিখ্যাত পণ্ডিত ব্যক্তি জন্মগ্রহণ করেছেন। এদের মধ্যে রয়েছেন আবু রায়হান আলবিরুনি ও আল খোয়ারিজমি।  প্রদেশের যোগাযোগ ব্যবস্থা সুসংগঠিত। এখানে ১৩০কিমি এর বেশি রেলপথ ও ২০০০কিমি এর বেশি সড়কপথ রয়েছে। রেলপথে খোয়ারেজম প্রদেশ রাশিয়ার ইউরোপীয় অংশ ও ককেসাসের সাথে সংযুক্ত।  প্রশাসনিক বিভাগ thumb|right|350px|খোয়ারেজম প্রদেশের জেলাসমূহ   ক্রম  জেলা  রাজধানী ১   বোগোত জেলা  বোগোত ২   গুরলেন জেলা  গুরলেন ৩   খিভা জেলা খিভা ৪   কোশকোপির জেলা কোশকোপির ৫   শোভোত জেলা শোভোত ৬   উরগঞ্জ জেলা উরগঞ্জ ৭   খোনকা জেলা খোনকা ৮   হাজোরাস্প জেলা হাজোরাস্প ৯   ইয়ানগিয়ারিক জেলা  ইয়ানগিয়ারিক ১০  ইয়ানগিবোজোর জেলা ইয়ানগিবোজোর  আরো দেখুন খোয়ারেজম খোয়ারেজমীয় ভাষা  বিষয়শ্রেণী:খোয়ারেজম প্রদেশ বিষয়শ্রেণী:উজবেকিস্তানের প্রশাসনিক অঞ্চল
সেলৎসনিক ইন্টারন্যাশনাল পিকচার্স হল ডেভিড ও. সেলৎসনিক প্রতিষ্ঠিত হলিউডের চলচ্চিত্র নির্মাণ স্টুডিও। এটি ১৯৩৫ সালে প্রতিষ্ঠিত হয় এবং ১৯৪৩ সালে বিলুপ্ত হয়। এই স্বল্প সময়ে স্বাধীন স্টুডিওটি দুটি শ্রেষ্ঠ চলচ্চিত্র বিভাগে একাডেমি পুরস্কার বিজয়ী চলচ্চিত্র নির্মাণ করে, সেগুলো হল গন উইথ দ্য উইন্ড (১৯৩৯) ও রেবেকা (১৯৪০) এবং তিনটি চলচ্চিত্র শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল আ স্টার ইজ বর্ন (১৯৩৭), সিন্স ইউ ওয়েন্ট অ্যাওয়ে (১৯৪৪)  ও স্পেলবাউন্ড (১৯৪৫)।  থাম্ব|200px|গন উইথ দ্য উইন্ড (১৯৩৯) চলচ্চিত্রের পোস্টার। থাম্ব|200px|রেবেকা (১৯৪০) চলচ্চিত্রে লরন্স অলিভিয়ে ও জোন ফন্টেইন। চলচ্চিত্রের তালিকা সেলৎসনিক ইন্টারন্যাশনাল পিকচার্স একটি চলচ্চিত্র ব্যতীত বাকি চলচ্চিত্রগুলো ইউনাইটেড আর্টিস্ট্‌স কর্তৃক পরিবেশিত।  মুক্তির তারিখ শিরোনাম টীকা ৬ মার্চ ১৯৩৬  লিটল লর্ড ফন্টলরয়  ১৯ নভেম্বর ১৯৩৬  দ্য গার্ডেন অব আল্লাহ  ৩০ এপ্রিল ১৯৩৭  আ স্টার ইজ বর্ন  ৩ সেপ্টেম্বর ১৯৩৭  দ্য প্রিজনার অব জেন্ডা  ২৬ নভেম্বর ১৯৩৭  নাথিং স্যাক্রেড  ১১ ফেব্রুয়ারি ১৯৩৮  দি অ্যাডভেঞ্চার অব টম সয়ার  ২৭ অক্টোবর ১৯৩৮  দ্য ইয়ং ইন হার্ট  ১০ ফেব্রুয়ারি ১৯৩৯  মেড ফর ইচ আদার  ২২ সেপ্টেম্বর ১৯৩৯  ইন্টারমেজ্জো: আ লাভ স্টোরি  ১৫ ডিসেম্বর ১৯৩৯  গন উইথ দ্য উইন্ড  লো'স ইনকর্পোরেশন কর্তৃক পরিবেশিত ১২ এপ্রিল ১৯৪০  রেবেকা   টীকা  তথ্যসূত্র  বহিঃসংযোগ  বিষয়শ্রেণী:১৯৩৫-এ প্রতিষ্ঠিত বিনোদন কোম্পানি বিষয়শ্রেণী:১৯৩৫-এ প্রতিষ্ঠিত মিডিয়া কোম্পানি বিষয়শ্রেণী:১৯৪৩-এ বিলুপ্ত মিডিয়া কোম্পানি বিষয়শ্রেণী:সেলৎসনিক ইন্টারন্যাশনাল পিকচার্সের চলচ্চিত্র বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:হলিউডের ইতিহাস ও সংস্কৃতি
সিস্টেম্‌স স্নায়ুবিজ্ঞান () স্নায়ুবিজ্ঞানের একটি শাখা যেখানে সাধারণত জেগে থাকা, আচরণশীল জীবসমূহের স্নায়ুবর্তনীর কর্মপদ্ধতি গবেষণা করা হয়। স্নায়ুকোষ বা নিউরনসমূহ পরস্পর সংযুক্ত হয়ে নিউরাল নেটওয়ার্ক গঠনের মাধ্যমে কীভাবে সমন্বিতভাবে একই কাজ (যেমন - দর্শন) সম্পাদন করে, তা এই গবেষণা ক্ষেত্রের আলোচ্য বিষয়।  বিশ্লেষণের এই স্তরে স্নায়ুবিজ্ঞানীরা বোঝার চেষ্টা করেন কীভাবে বিভিন্ন স্নায়ুবর্তনী ইন্দ্রিয়গত তথ্য প্রক্রিয়া ও বিশ্লেষণ করে, কীভাবে বহিস্থ জগৎ সম্পর্কে ধারণা সৃষ্টি করে, সিদ্ধান্ত নেয় এবং অঙ্গ-প্রত্যঙ্গ নাড়ায়। মস্তিষ্কের আণবিক ও কোষীয় স্তরের স্নায়ুবিজ্ঞান এবং আচরণমূলক ও বোধগত স্নায়ুবিজ্ঞানে আলোচিত উচ্চস্তরের বিভিন্ন মানসিক ক্রিয়া যেমন ভাষা, স্মৃতি, আত্মসচেতনতা, ইত্যাদির মধ্যবর্তী স্থানের যে বিষয়বস্তু, তা-ই সিস্টেম্‌স স্নায়ুবিজ্ঞানীদের গবেষণার বিষয়।  বিষয়শ্রেণী:স্নায়ুবিজ্ঞান বিষয়শ্রেণী:ব্যবস্থাদি জীববিজ্ঞান
শুটআউট অ্যাট বডালা হলো ২০১৩ সালের একটি ভারতীয় হিন্দি ভাষার জীবনীসংক্রান্ত-গ্যাংস্টার-অপরাধধর্মী চলচ্চিত্র, যা রচনা ও পরিচালনা করেছেন সঞ্জয় গুপ্ত। এটি ২০০৭ সালের চলচ্চিত্র শুটআউট অ্যাট লোখান্ডওয়ালা-এর প্রিক্যুয়েল। এটি হুসেন জায়েদি রচিত ডোংরি টু দুবাই: সিক্স ডিকেডস অব দ্য মুম্বই মাফিয়া বইটির উপর ভিত্তি করে নির্মিত। চলচ্চিত্রটিতে কেন্দ্রীয় চরিত্রে অভিনয় করেছেন জন আব্রাহাম, অনিল কাপুর, কঙ্গনা রানাওয়াত, তুষার কাপুর, মনোজ বাজপেয়ী ও সোনু সুদ। চলচ্চিত্রটি ২০১৩ সালের ১ মে মুক্তি পেয়েছিল।   অভিনয়ে   জন আব্রাহাম — মান্য সুর্ভে  অনিল কাপুর — এসিপি আফাক বাঘরান  কঙ্গনা রানাওয়াত — বিদ্যা জোশী  তুষার কাপুর — শেখ মুনীর  মনোজ বাজপেয়ী — জুবায়ের ইমতিয়াজ হাকসার  সোনু সুদ — দিলাওয়ার ইমতিয়াজ হাকসার  আকবর খান — হাজি মাকসুদ  রনিত রায় — ইন্সপেক্টর রাজা আম্বাত  মহেশ মাঞ্জরেকর — ইন্সপেক্টর ভিন্ডে  সিদ্ধান্ত কাপুর — জ্ঞানচো  রঞ্জিত — ভাটকর দাদা  জ্যাকি শ্রফ — পুলিশ কমিশনার  রাজু খের — ইন্সপেক্টর আম্বোলকর   আরিফ জাকারিয়া — সাদিক  রাজু মাভানি — ইয়াকুব লালা  চেতন হংসরাজ — পোট্যা  করণ প্যাটেল — জামাল  সঞ্জীব চাড্ডা — বীরা  বিনীত শর্মা — ভার্গব সুরভে  পঙ্কজ কালরা — সাইদ বাটলা  সাজি চৌধুরী — আওরঙ্গজেব মাস্তান   বিশেষ উপস্থিতি  সানি লিওন — "লায়লা" আইটেম নম্বরে  প্রিয়াঙ্কা চোপড়া — "বাবলি বদমাশ" আইটেম নম্বরে   সোফি চৌধরী — "আলা রে আলা" আইটেম নম্বরে   সাউন্ডট্র্যাক    তথ্যসূত্র    বহিঃসংযোগ       বিষয়শ্রেণী:২০১৩-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:বালাজী মোশন পিকচার্সের চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:মহারাষ্ট্র পুলিশের কাল্পনিক চিত্রায়ণ বিষয়শ্রেণী:আনু মালিক সুরারোপিত চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:মুম্বইয়ের পটভূমিতে চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:সত্য ঘটনা অবলম্বনে অ্যাকশন চলচ্চিত্র বিষয়শ্রেণী:১৯৮২-এর পটভূমিতে চলচ্চিত্র বিষয়শ্রেণী:ভারতীয় ঐতিহাসিক অ্যাকশন চলচ্চিত্র বিষয়শ্রেণী:সত্য ঘটনা অবলম্বনে হিন্দি চলচ্চিত্র বিষয়শ্রেণী:ভারতীয় পূর্ববর্তী কিস্তির চলচ্চিত্র
রাজশাহী বিশ্ববিদ্যালয়  মুক্তমঞ্চ একটি উন্মুক্ত বহিরাঙ্গন নাট্যমঞ্চ। অবস্থানগত কারণে এটি শহীদ মিনার মুক্তমঞ্চ নামেও পরিচিত। রাজশাহী বিশ্ববিদ্যালয়ের শহীদ মিনার চত্বরে শহীদস্মৃতি সংগ্রহশালার পূর্বকোন ঘেঁষে মঞ্চের অবস্থান। মঞ্চটিকে সংগ্রহশালার অংশ হিসেবে ধরা হয়, ফলস্বরূপ এটি সংগ্রহশালার মঞ্চ হিসেবে বর্ণিত। ফণীন্দ্রনাথ রায় এটির নির্মাণ করেন।  এটি দর্শক গ্যালারি বিহীন মঞ্চ। মঞ্চের পেছনের দেয়ালে গ্রাম বাংলার আবহমান দৃশ্যসহ একটি ম্যুরাল আছে। পটভূমিতে গ্রিনরুম রাখা হয়েছে।   ব্যবহার  ১৯৭৬ সালের ভাষা আন্দোলন দিবসে এমঞ্চের গ্রিনরুমে গড়ে ওঠে বাংলাদেশের প্রথম মুক্তিযুদ্ধভিত্তিক শহীদ স্মৃতি সংগ্রহশালা। ১৯৮৯ সালে সংগ্রহশালার নিজস্ব ভবন নির্মাণকাজ শুরু হয়। নিজস্ব ভবনে গমনের আগ পর্যন্ত মুক্তমঞ্চের গ্রীনরুমে প্রদর্শনী চলে। মঞ্চে  সাধারণত বিভিন্ন সাংস্কৃতিক অনুষ্ঠান আয়োজিত হয়। এছাড়াও  মুক্তিযুদ্ধভিত্তিক নাটক ও স্বল্পদৈর্ঘ্য চলচ্চিত্র প্রদর্শনী চলে।  চিত্রশালা   তথ্যসূত্র   বিষয়শ্রেণী:বহিরঙ্গন নাট্যমঞ্চ বিষয়শ্রেণী:রাজশাহী বিশ্ববিদ্যালয় বিষয়শ্রেণী:বাংলাদেশের অনুষ্ঠানস্থল
আচার্য শ্রী বিদ্যাসাগরজী মহারাজ (জন্ম 10 অক্টোবর 1946) সবচেয়ে সুপরিচিত আধুনিক দিগম্বর জৈন আচার্য (দার্শনিক সন্ন্যাসী)। তিনি তার বৃত্তি এবং তপস্যা উভয় জন্য পরিচিত হয়। তিনি ধ্যানের তার দীর্ঘ ঘণ্টা জন্য পরিচিত হয়। তিনি যখন কর্ণাটকে জন্মগ্রহণ করেন এবং রাজস্থানে দীক্ষিত করেন, তখন তিনি বুন্দেলখন্ড অঞ্চলে বেশিরভাগ সময় ব্যয় করেন যেখানে তিনি শিক্ষা ও ধর্মীয় কর্মকাণ্ডে পুনরুজ্জীবিত হওয়ার কারণে কৃতজ্ঞ হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:কর্ণাটকের পণ্ডিত
লিউবোভ মিখাইলোভনা পানচেঙ্কো (; ২ ফেব্রুয়ারি ১৯৩৮ – ৩০ এপ্রিল ২০২২) ছিলেন একজন ইউক্রেনীয় চিত্রশিল্পী ও ফ্যাশন ডিজাইনার। তিনি ইউক্রেনীয় নারী সংঘ-এর সদস্য ছিলেন। তিনি ষাটের দশকের শিল্পী গোষ্ঠী সিক্সটিয়ার্স-এর একজন সদস্য ছিলেন, যারা খ্রুশ্চেভ thaw-এর সময় ইউক্রেনীয় সংস্কৃতির পুনরুজ্জীবনে ভূমিকা রেখেছিলেন।   জীবনী    শিক্ষা এবং শৈল্পিক কর্মজীবন   বিষয়শ্রেণী:অনাহারে মৃত্যু বিষয়শ্রেণী:২০২২-এ মৃত্যু বিষয়শ্রেণী:১৯৩৮-এ জন্ম
নির্বাচন কমিশন সচিবালয় আইন, ২০০৯ বাংলাদেশের সংবিধানের  ১১৮ (৪) অনুচ্ছেদ অনুযায়ী নির্বাচন কমিশনের দায়িত্ব পালনের ক্ষেত্রে স্বাধীন এবং স্বাধীনভাবে দায়িত্ব পালনের লক্ষ্যে, একটি স্বতন্ত্র সচিবালয় প্রতিষ্ঠা করার উদ্দেশ্যে প্রয়োজনীয় নীতিমালা প্রণয়নকল্পে প্রণীত একটি আইন।    ইতিহাস  ১৯৯১ সাল থেকে নির্বাচন কমিশনকে বিতর্কমুক্ত এবং শক্তিশালী করার কাজ শুরু হয়। ২০০৬ সালে অনুষ্ঠিত হওয়া জাতীয় সংসদ নির্বাচনের শুরুতে এই বিতর্ক আরও শক্তিশালী হয়। ভোটার তালিকা প্রণয়নের সময় ভোটারদের সংখ্যা অস্বাভাবিক হারে বৃদ্ধি পেয়েছে বলে অভিযোগ করা হয় এবং আরও বলা হয় যে তৎকালীন ক্ষমতাসীন চার দলীয় জোট সরকারের প্রার্থীদের নির্বাচনে জয়ী করার জন্যই এটা করা হয়েছে। এরফলে নির্বাচন কমিশনকে পুনর্গঠন করা হয়।  ২০০৮ সালে ফখরুদ্দীন আহমদের নেতৃত্বাধীন তত্ত্বাবধায়ক সরকার নির্বাচন কমিশনকে শক্তিশালী ও কার্যকর করার অংশ হিসেবে একটি অধ্যাদেশ প্রণয়ন করে। অধ্যাদেশের শিরোনাম ছিল নির্বাচন কমিশন সচিবালয় অধ্যাদেশ, ২০০৮ (অধ্যাদেশ নং ৫, ২০০৮)।  ২০০৮ সালের পর, বাংলাদেশ আওয়ামী লীগ নেতৃত্বাধীন সরকার বাংলাদেশ সংবিধান অনুযায়ী এই অধ্যাদেশটিকে আইনে রূপান্তর করে। ২০০৯ সালের ২৪ জানুয়ারি আইনটি চূড়ান্ত আকারে গেজেটে প্রকাশিত হয়। আইনটি ২০০৮ সালের ৯ মার্চ থেকে কার্যকর করা হয়েছিল। ঐ তারিখেই তত্ত্বাবধায়ক সরকার অধ্যাদেশটি জারী করেছিলো।    ধারা   এই আইনের ২০টি ধারা রয়েছে:  সংক্ষিপ্ত শিরোনাম ও প্রবর্তন  সংজ্ঞা  নির্বাচন কমিশন সচিবালয়  নির্বাচন কমিশন সচিবালয়ের দায়িত্ব  নির্বাচন কমিশন সচিবালয়ের নিয়ন্ত্রণ  নির্বাচন কমিশন সচিবালয়ের কার্যপদ্ধতি  সংযুক্ত তহবিলের উপর দায়যুক্ত ব্যয়  নির্বাচন কমিশনের আর্থিক স্বাধীনতা  নির্বাচন কমিশন সচিবালয়ের কর্মকর্তা ও কর্মচারী নিয়োগ  রাষ্ট্রপতি কর্তৃক নির্বাচন কমিশনকে অন্যান্য প্রয়োজনীয় কর্মচারী প্রদান  কর্মকর্তা ও কর্মচারীগণের চাকুরীর সাধারণ শর্তাবলী  বেতন, ইত্যাদি সম্পর্কে বিধান  শৃংখলামূলক ব্যবস্থা  সচিবের প্রশাসনিক দায়িত্ব  নির্বাচন কমিশন সচিবালয়ের সহিত যোগাযোগ  অর্থ ব্যয়  নির্বাচন কমিশনের সাংগঠনিক কাঠামো  অবগতিমূলক কর্মসূচী  বিধি প্রণয়নের ক্ষমতা  রহিতকরণ ও হেফাজত   আরও দেখুন   ভোটার তালিকা আইন, ২০০৯  প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২   তথ্যসূত্র   বিষয়শ্রেণী:২০০৮-এ বাংলাদেশ বিষয়শ্রেণী:বাংলাদেশের আইন বিষয়শ্রেণী:বাংলাদেশ নির্বাচন কমিশন
দাহনু () ভারতের মহারাষ্ট্র রাজ্যের থানে জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ০ মিটার (০ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে দাহনু শহরের জনসংখ্যা হল ৪৪,৩৯৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে দাহনু এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ক্রিকেটে, একজন বোলার এক ইনিংসে  বা দুই ইনিংস ম্যাচের উভয় ইনিংস জুড়ে দশ উইকেট নেওয়ার ঘটনাকে   একটি ম্যাচে দশ উইকেট শব্দটিও ব্যবহৃত হয়।  লর্ডসে এক ম্যাচে দশ উইকেট নেওয়ার ফলে বোলার লর্ডস সম্মাননা বোর্ডে জায়গা পান।   এক ইনিংসে দশ উইকেট  এক ইনিংসে দশ উইকেট নেওয়া বিরল। টেস্ট ক্রিকেটে এমনটা হয়েছে মাত্র তিনবার।   এক ম্যাচের দুই ইনিংস মিলিয়ে দশ উইকেট  একটি ম্যাচের উভয় ইনিংস জুড়ে দশ উইকেট নেওয়া খুবই সাধারণ, তবুও এটি একটি উল্লেখযোগ্য অর্জন। টেস্ট ক্রিকেটে সবচেয়ে বেশি এই কীর্তি অর্জনকারী বোলার ছিলেন মুত্তিয়া মুরালিধরন, যিনি ২২বার এ সম্মান অর্জন করেছিলেন।   আরো দেখুন    পাঁচ উইকেট শিকার   তথ্যসূত্র   বিষয়শ্রেণী:ক্রিকেট রেকর্ড ও পরিসংখ্যান বিষয়শ্রেণী:ক্রিকেট পরিভাষা
বিষয়শ্রেণী:উইকিপিডিয়া প্রশাসক হওয়ার পুরোনো আবেদন বিষয়শ্রেণী:উইকিপিডিয়া প্রশাসক হওয়ার সফল আবেদন<div class="boilerplate metadata rfa" style="background-color: #f5fff5; margin: 2em 0 0 0; padding: 0 10px 0 10px; border: 1px solid #AAAAAA;"> ''নিচের আলোচনাটি প্রশাসকত্বের একটি সফল আবেদন হিসেবে সংগৃহীত হয়েছে। অনুগ্রহপূর্বক এটি পরিবর্তন করবেন না।  আমি বাংলা উইকিপিডিয়ার একজন নিয়মিত ব্যাবহারকারী। বাংলা উইকিপিডিয়াতে আমি বেশ কিছুদিন ধরে নিয়মিত নতুন ব্যাবহারকারীদের স্বাগতম বার্তা দেওয়া সহ নতুন নিবন্ধ তৈরী, তথ্য সম্প্রসারণ , বিষয়শ্রেণী তৈরী-প্রয়োগ, ছবি যোগ সহ বিভিন্ন ধরণের সম্পাদনার কাজ করে আসছি। বর্তমানে আমার সম্পাদনার সংখ্যা ১৬৫০ এর উপরে। বর্তমানে আমি template এবং বিষয় শ্রেণী নিয়ে কাজ করছি। আমার templete এর মধ্যে template:স্বাগতম template:তথ্যছক-দেশ ও template:উইকিপ্রজাতি template:তথ্যছক-রাষ্ট্রপতি অন্যতম। আমার তৈরি প্রবেশদ্বারের মধ্যে প্রবেশদ্বার:ভূগোল অন্যতম। আমি বাংলা উইকিপিডিয়ার স্বার্থে এবং উন্নতির লক্ষ্যে কাজ করতে চাই। বাংলা উইকিপিডিয়ার প্রশাসক হবার মাধ্যমে আমার সে কাজ কে আমি আরও সম্প্রসারণ করতে চাই।  আমার ইংরেজী উইকিপিডিয়ার ব্যবহারকারী নাম হল Bellayet.  --বেলায়েত ১৫:২৪, ১৬ মে ২০০৬ (UTC)  সমর্থন করি   সমর্থন: তাঁর সম্পাদনার সংখ্যা ১০০০ ছাড়িয়ে গেছে। বাংলা উইকিপিডিয়ার প্রথম উইকিপদক তিনি পেয়েছেন। নতুন ব্যবহারীগণ তাঁর শুভেচ্ছা পেয়ে অবশ্যই ভালো বোধ করেন। বাংলা উইকিতে তাঁর কোন ঋণাত্মক ব্যাপার নেই। আমি আশা করি প্রশাসক হলে তিনি বাংলা উইকিপিডিয়াকে আরও সমৃদ্ধ করবেন।-mak ১৯:২৯, ১১ জুন ২০০৬ (UTC) সমর্থন:  বাংলা উইকিপিডিয়াকে এই অবস্থানে নিয়ে আসার ক্ষেত্রে তার অবদান অত্যন্ত গুরুত্ত্বপূর্ণ।  আমার বেলায়েত ভাইএর প্রতি সমর্থন রয়েছে। আমি আশা করি প্রশাসক হলে তিনি বাংলা উইকিপিডিয়াকে আরো জনপ্রিয় করে তুলবেন।-আবির ১৪:১২, ২৪ জুন ২০০৬ (UTC) সমর্থন : বেলায়েত এপ্রিল ২ হতে এখন পর্যন্ত যথেষ্ট অবদান রেখেছেন। অভ্যর্থনা ও বিষয়শ্রেণী বিষয়ে তিনি নিয়মিত কাজ করে চলেছেন। বাংলা উইকিপিডিয়ার ৪র্থ প্রশাসক হওয়ার জন্য তাঁর এই আবেদন আমি সমর্থন করছি। --রাগিব (আলাপ | অবদান) ১৭:৪৮, ২৯ জুন ২০০৬ (UTC) সমর্থন : বেলায়েত বাংলা উইকিতে এখন পর্যন্ত যথেষ্ট অবদান রেখেছেন। তিনি নিয়মিত নতুন নিবন্ধ তৈরী,তথ্য সম্প্রসারণ ,বিষয়শ্রেণী তৈরী-প্রয়োগ সহ বিভিন্ন ধরণের সম্পাদনার কাজ  করে চলেছেন। আমি বাংলা উইকিপিডিয়াতে প্রশাসক হওয়ার জন্য তাকে সমর্থন করছি। মুনিরুল মনসুর ১৯:১৩, ২৯ জুন ২০০৬ (UTC) সমর্থন: এই মুহুর্তে বাংলা উইকিপিডিইয়ার কলেবর অনেক বৃদ্ধি পেয়েছে। আমাদের  বেলায়েত-এর মতো একনিষ্ঠ একজনকে প্রসাশক হিসেবে প্রয়োজন। আমি আশা করি অচিরেই তাকে আমরা প্রসাশক হিসেবে দেখতে পাব।রাজিবুল ১১:১৪, ৩ জুলাই ২০০৬ (UTC)  বিরোধিতা করি  নিরপেক্ষ'
আর্থার সি ক্লার্ক (ইংরেজি ভাষায়: Arthur Charles Clarke) (১৬ ডিসেম্বর, ১৯১৭ - ১৯ মার্চ, ২০০৮) একজন বিখ্যাত বিজ্ঞান কল্পকাহিনী লেখক এবং উদ্ভাবক। তিনি বিখ্যাত অডিসি সিরিজের স্রষ্টা। একাধিকবার হুগো ও নেবুলা পুরস্কার লাভ করেছেন। ২০০১: আ স্পেস অডিসি চলচ্চিত্রে চিত্রনাট্য রচনার জন্য স্ট্যানলি কুবরিকের সাথে যৌথভাবে একাডেমি পুরস্কার মনোনয়ন পেয়েছেন। জীবনের অধিকাংশ সময়ই ক্লার্ক শ্রীলঙ্কায় ছিলেন।  ১৯৪৫ খ্রিষ্টাব্দে প্রকাশিত একটি বিজ্ঞান প্রবন্ধে ক্লার্কই প্রথম উপগ্রহ ভিত্তিক যোগাযোগ ব্যবস্থার ধারণা দেন, যদিও তিনি এই ধারণাকে পেটেন্ট করে আর্থিকভাবে লাভবান হওয়ার চেষ্টা করেননি। এই মহান সাহিত্যিক ও বিজ্ঞান গবেষক ২০০৮ সালের ১৯শে মার্চ শ্রীলঙ্কার রাজধানী কলম্বোতে মৃত্যুবরণ করেন।  জীবনী   প্রথম জীবন  ক্লার্কের জন্ম ইংলেন্ডর সমারসেটে ।। বালক বয়সে তিনি আকাশদেখা আর আমেরিকার পুরোনো বিজ্ঞান কল্পকাহিনী পড়তে পছন্দ করতেন।   রচনাবলী  সম্পূর্ণ তালিকার জন্য দেখুন: আর্থার সি ক্লার্কের রচনাবলী। এখানে গুরুত্বপূর্ণ কয়েকটির নাম দেয়া হলো।  তথ্যসূত্র    বহিঃসংযোগ    ArthurCClarke.net : fan community & discussion site  Sir Arthur C. Clarke links & image archive  Clarke's 1945 Communication Satellite Idea  The Arthur C. Clarke Foundation  Sir Arthur Clarke Awards 2005      বিষয়শ্রেণী:বিজ্ঞান কল্পকাহিনী লেখক বিষয়শ্রেণী:১৯১৭-এ জন্ম বিষয়শ্রেণী:২০০৮-এ মৃত্যু বিষয়শ্রেণী:ইংরেজ লেখক বিষয়শ্রেণী:শ্রীলঙ্কান লেখক বিষয়শ্রেণী:ধর্মের সমালোচক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:২১শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইংরেজ নাস্তিক বিষয়শ্রেণী:ইংরেজ প্রাবন্ধিক বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের এলজিবিটিকিউ লেখক বিষয়শ্রেণী:রাজকীয় বিমান বাহিনী কর্মকর্তা বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা বিষয়শ্রেণী:বহির্জাগতিক বুদ্ধিমত্তার অনুসন্ধান
গাইবান্ধা সরকারি বালক উচ্চ বিদ্যালয় গাইবান্ধা জেলায় অবস্থিত একটি হাই স্কুল। এটি বাংলাদেশের পুরাতন স্কুলের মধ্যে অন্যতম।  ইতিহাস গাইবান্ধা সরকারি বালক উচ্চ বিদ্যালয়টি ১৮৮৫ সালে স্থাপিত হয়। বিদ্যালয়টি গাইবান্ধা প্রধান ডাকঘরের দক্ষিণে ছোট্ট একটি বাড়িতে ছিল। যে বাড়িটি বামনডাঙ্গার তৎকালীন জমিদার বিদ্যানুরাগী শরৎ চন্দ্র রায় চৌধুরী দান করেন। বিদ্যালয়টিতে জমিদার বাবুর জমির পরিমান ৬ একর ৬৮ শতাংশ। তৎকালীন রংপুর জেলা প্রশাসক জে,এন দাস গুপ্ত ও গাইবান্ধা মহকুমা প্রশাসক জেসি দত্ত মহাশয়ের অক্লান্ত পরিশ্রমের দরুন জনসাধারণের চাঁদা ও দানের অর্থ দিয়ে মূল বিদ্যালয় ভবনটি তৈরি হয়েছিল। ১৯৬৮ সালে ১ মে তারিখ হতে এটি সরকারের নিয়ন্ত্রণাধীনে আসে। এর পূর্বে বিদ্যালয়টি এইচ ই লোকাল ও মডেল হাই স্কুল নামে পরিচিত ছিল। পরবর্তী পর্যায়ে বিদ্যালয়টি গাইবান্ধা সরকারি বালক উচ্চ বিদ্যালয় নামে সুপ্রতিষ্ঠার সঙ্গে পরিচিত লাভ করে।http://ggbhs.edu.bd/  তথ্যসূত্র  বিষয়শ্রেণী:গাইবান্ধা জেলার শিক্ষাপ্রতিষ্ঠান বিষয়শ্রেণী:বাংলাদেশের বালক বিদ্যালয় বিষয়শ্রেণী:১৮৮৫-এ ভারতে প্রতিষ্ঠিত বিষয়শ্রেণী:১৮৮০-এর দশকে ব্রিটিশ ভারতে প্রতিষ্ঠিত বিষয়শ্রেণী:গাইবান্ধা জেলার বিদ্যালয়
দেধরোটা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো।Imperial Gazetteer of India, v. 17, p. 384. রাজ্যটির রাজধানী ছিলো দেধরোটা শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷   ইতিহাস  রাজ্যটি ২৯ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ১১০০ জন৷ রাজ্যটির রাজভাতার পরিমাণ ছিলো ১৩,০০০ ভারতীয় মুদ্রাPrincely States of India ১৯৪৭ খ্রিস্টাব্দে ভারতের স্বাধীনতা লাভের পর দেধরোটা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।  শাসকবর্গ দেধরোটা দেশীয় রাজ্যের শাসকগণ ঝালা রাজবংশীয় রাজপুত এবং তারা ঠাকুর উপাধিতে ভূষিত হতেন৷  পুঞ্জসিংজী  নাথুসিংজী পুঞ্জসিংজী  দৌলতসিংজী নাথুসিংজী  .... - ১৯৩৬ : প্রতাপসিংজী দৌলতসিংজী  ১৯৩৬ - ১৯৪৮ : কিশোরসিংজী রতনসিংজী  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য